Geen klag is gemaak teen 'n private instelling nie. Die feit van die saak is hierdie skole is nie beskore vir net hulle gebruik nie. Daar is talle christelike privaat skole wat, as hulle nou verkeerdelik sou voel hulle "mag" nie bid of christene wees sonder explisiete permissie van 'n skoolhoof nie, natuurlik en grondwetlik enige christelike "belewenisse" mag uitvoer wat hulle wil.
En weet jy wat, daai selfde privaat skole bevat ook talle ateïste wat dit gaan afsluk sonder veel van 'n probleem. Ek ken self sulke mense wat maar net die hele ding geïgnoreer het. Die punt is, dit is hulle keuse en niemand anders sin nie, en my belasting geld betaal nie daarvoor nie.
As jy nou rérig wou aspris wees kon ons altyd aandring dat kerke 'n spesiale belasting moet betaal wat gaan aan 'n spesiale fonds om tempels/kerke/ens vir ander "minder bevoorregte" gelowe te bou. Dan sal jy sien hoe die snot spat.
Nou ja, dalk maar mens se kinders nie in die eerste plek in staatskole plaas nie. Ek sou dink daar is nogal 'n mark vir 'n paar uitdruklik sekulêre skole...
Dit maak sin (en sover ek onthou het Faerie gesê haar kinders is juis in so 'n skool) in stedelike gebiede, maar op die platteland gaan jy sukkel om die onkoste vir 'n baie klein getal kinders te regverdig. Dis juis hoekom staatskole die platteland bedien! Dus is dit ook nie vir my aanvaarbaar dat ongelowiges maar "'n ander skool moet gaan soek" nie. Die staatskool op 'n klein dorp is heel moontlik die enigste skool.
Ek stem daarmee ooreen, alles gaan oor wat sy klagtes alles behels, ek reken dit mag suksevol wees as die regte benadering gebruik workd - blykbaar het hy soortgelyke dinge in 2011 probeer, kom ons hoop hy het al iets geleer oor die regte strategie, Die grondwet maak wel voorsiening vir godsdiensbeoefening, maar dit beskerm nie diskriminasie, intimidasie en die afdwing van spesifieke opinies nie - en geloof is maar net 'n opinie.
Dis net pure kapitalisme vir jou, dalk is hy regtig gekant teen die storie in 'n jesus-freak episode, maar ek wed hy kla nie oor die publisiteit nie!
En ek dink ook nie dis als 'n slegte ding nie. Dis min dat mense herhinder word daar ís ateïste in hierdie land.
Die histeriese mense gaan histeries wees, maar ek wet hierdie petalje laat tog 'n groot groep christene nadink oor wat dit beteken om waarlik saam te leef met mense van ander oortuigings. Ek dink ook daar is 'n stil groep onder hulle wat wel nie so erg omgee nie.
Ons regsgeleerdes dink miskien te maklik dat die reg alle probleme in die samelewing kan oplos. En as die reëlings soos dit nou geld, nie genoegsaam is nie, dat hulle aangepas of gewysig kan word. Soms is hierdie samelewingsprobleme egter so verwikkeld en kompleks dat hulle buite die draagwydte van die reg val.
Ou Kobus de Klerk het blykbaar ook 'n artikel geskryf, maar die link wat ek raakgeloop het is skynbaar gebroke.
Skole is die openbare eiendom van alle Suid-Afrikaners. As jy ’n Moslem-, ’n Jode- of ’n Christenskool wil hê, behoort jy self daarvoor te begroot. Wanneer jy jou belasting aan die staat oorhandig het, moet dit aangewend word in die algemene belang, nie in sektariese belang nie.
Alhoewel, ek nie soseer saamstem met Croukamp se opmerking dat ongelowige ouers graag hulle kinders wil isoleer van religieuse idees nie, is sy punt om geloofs neutraliteit heeltemal 'n gesonde standpunt, maar Le Roux voer weer aan dat 'n skool nie neutraal oor geloof kan wees nie, blykbaar as daar niks oor geloof gepraat word deur die wat gesag het in skole nie, voer hulle skynbaar net waardes van 'n ander geloof aan, nl "die geloof van die ateis"